Tänases "Pöördepunktis"...
Olen kuulnud su pöördumise lugu ja mehest, kes sinuga vestles.
Kuid mind huvitaks see su esimene esinemine,
kus tekkis küsimus, kas oled valmis tulema seal Jeesusega lagedale?
Kust sa sellest tead?
Millest selline pikk tiitel?
Ma tahaks hoopis teada,
millest selline hukkamõistev suhtumine?
Milleks tümitada seda klassikat, mille kirjutasin?
PÖÖRDEPUNKT
Tere ja tere tulemast vaatama "Pöördepunkti"!
Mina olen saatejuht Muyiwa
ja ma loodan, et teate, et te ei vaata meid juhuslikult.
Usun, et see kohtumine on juba aegade algusest määratud
ja midagi head on varuks te jaoks.
Elu võib anda vahel nii ränga löögi, et sellest on raske taastuda.
Cathy Edwards jagab meile järgmisena,
kuidas siiski saada võitu kõige raskematestki katsumustest.
Kui sa tahad elus edukas olla,
pead ka õppima, kuidas taas püsti hüpata.
Elu on täis nii tõuse kui mõõnasid.
Miski, mis läheb üles, peab tulema ka alla.
Kui aga oled all, on ainus viis tõusta taas üles.
Batuudil üles hüppamine on lihtne ja seda ühel lihtsal põhjusel -
see vetrub.
Vaadates batuudi põhja alla, leiad sa sealt suure hulga vedrusid,
mis muudavad üles-alla hüppamise lihtsaks ja lõbusaks.
Ilma nendeta poleks üles-alla põrkumine võimalik.
Piibel on just see raamat, mida vajad elust läbi "hüppamiseks".
Paljudel on raske end taas jalule saada,
sest neil pole midagi, mis neile hoo sisse annaks.
Kui aga usud Piiblis peituvat tõde,
siis usuvedrud muudavad püsti hüppamise lihtsaks ja lõbusaks.
Usk Jumala Sõnasse aitab sul hüpata
üles-alla, edasi-tagasi
ja ka küljelt-küljele.
Mida iganes ka elu ei tooks - suudad sellest kenasti läbi hüpata.
Lisaks on sellel ka oma boonus -
kui batuudil hüppamine aitab sul saavutada head füüsilist vormi,
siis Jumala Sõna põhjal hüppamine aitab sul saavutada vaimset vormi.
Nii et kasuta oma usuvedrusid, et hüpata püsti juba täna.
See lugu oli hüppamisest, mitte lebotamisest.
Oih! Proovime uuesti!
Nii et kasuta oma usuvedrusid, et hüpata püsti juba täna.
Mõtle sellele.
Võrratu nõuanne.
Mida iganes ka elu ei tooks - ära jää selle alla.
Aja end taas püsti ja liigu ikka edasi.
Järgmisena lugu tõsuvast meediamogulist Botswanas.
Kui ta aga algselt alustas seda teekonda,
otsustas ta, et kõik ta tegemised tuginevad Piiblile,
mis tähendas ka mitte mingit altkäemaksu võtmist.
Ta polnud kindel, kaua ta firma vastu peab,
kuid täna on ta endiselt pildil ja vägagi edukalt.
Erica Linnay vestles temaga, et kuulda tema eduvõtmetest.
Rääkige palun sellest protsessist,
kus alustasite töötajana ja kuhu tänaseks olete välja jõudnud.
Milles teie äri ja tegevus seisneb ning milline on te ametlik tiitel?
Ma olen seotud meediaga.
Tegutsen ühtaegu nii ettevõtluses kui meedias.
Alustasime ühe raadiojaamaga,
kuid nüüdseks tegeleme ka trükimeedia-, ajakirjade
ja välireklaamiga
ja kõige värskema asjana teletööga.
Ma olen kogu grupi tegevdirektor, mis tähendab seda,
et kõik tegevjuhid annavad mulle kõigest toimuvast aru.
Ühtlasi on meil oma avalike suhete firma
ja digitaalettevõte.
Ühtlasi ka turundusettevõte 360.
Alustades aastaid tagasi tavatöötajana,
kas kujutasite end ette paigas, kus täna omadega olete?
Alustades eraraadiojaama tööga,
oligi mu plaan teha seda kui põhitööna.
Samas oli mul väike telekom ettevõte, milles nägin oma tulevikku.
Tervikuna aga nägin end meedia vallas vaid kui tavatöötajana,
mis toob mulle leiva lauale ja pakub täisajaga tööd.
Mul polnud ainugi, et raadiojaamas, kus olin vaid tavatöötaja,
saan ühel hetkel aktsionäriks,
kasutades seda kui hüppelauda
nii meedia alal kui teistes maades edasi liikumiseks.
Hakkasite kristlaseks saades Piiblit lugema,
avastades sealt nii printsiipe kui mitmeid muid aspekte,
millest oli abi te äritegevuses.
Millega te sealt samastusite?
Läbides tookord abielu nõustamist, küsis me abielunõustaja mu käest:
"Mis on te visioon või unistus elus?"
Ütlesin, et tahaksin olla ärimees.
Ta ütles, et sellest on oluline kohe rääkida,
küsides, miks ma üldse osalen äritegevuses?
Ütlesin, et tahan elada head elu ja kanda hoolt oma laste eest.
Ta vastas: "Peate esimese asjana mõistma,
et kui sisenete ärimaailma ja Jumal on teid selleks kutsunud,
siis see on ühtaegu ka te teenimistöö."
- "Teenimistöö?" - "Jah."
"Kui järgite oma äritegevuses teatud printsiipe,
näete ka oma äri õitsemas."
Olin enne usklikuks saamist püüdnud erinevaid teidpidi äri ajada,
kuid seda selle maailma reeglite järgi.
Siis aga mõistsin, et Jumal tahab, et oleksin nö Tema riigi ärimees
ja rahastaksin jumalariigi tööd.
Hakates seda kõike rakendama,
avas Jumal meile ka koheselt erinevaid uksi.
Nii olen öelnud kõigile, keda oleme palganud
erinevate valdkondade eest hoolt kandma,
et me ei maksa altkäemaksu ja oleme ausad ning väärikad.
Vahel võib sellise firma kasv ja areng võtta aega,
kuid sellest pole midagi.
Kui on Jumala aeg, tuleb ka läbimurre,
mis on parem, kui kergema vastupanu teed minek.
Mõistes, et äritegevuses osalemine on mu Jumalalt saadud ülesanne,
muutus ka mu arusaam kõigest, teadmises, et Jumal näeb kõike.
Ma võin ju inimestele valetada, aga ma ei saa valetada Jumalale.
On te äritegevus ka seetõttu kannatanud,
et te polnud valmis altkäemaksu maksma?
Kohe kindlasti.
- Rääkige neist aegadest.
Üks me ettevõtteid on reklaamibüroo.
Nii osalesime kord hankes, kus oli mängus 3-aastane leping
avalike suhete- ja turundusteenuse osutamiseks
ühele firmale.
Lepingu maksumus oli 300 000 dollarit.
Õhtu enne lepingu kinnitamist
võttis üks selle firma juhte meie reklaamibüroo juhiga ühendust
ja ütles, et peame maksma neile 60 000 dollarit,
et saada see leping endale.
Me reklaamibüroo juht ütles, et me ei tegele selliste asjadega,
mispeale nad tühistasid selle hanke.
Vahetult enne pakkumiste esitamise tähtaega.
Seda kõike ajal, mil me büroo oli minemas läbi kitsastest aegadest,
mistõttu sellest lepingust oleks olnud meile palju abi.
See oleks olnud suur raha te jaoks. - Kohe kindlasti.
Kuid uskuge või mitte - umbes aasta hiljem
helistas mulle majanduskuritegude osakonna juht
seoses selle sama hankega, mille osas nad avastasid midagi.
Nii et me sattusime ka sellega seoses uurimise alla.
Kuna aga olime puhtad, saime ka kõigest avameelselt rääkida,
rääkides neile nii palju, kui teadsime.
Äritegevuses osaledes on ju kirg olla edukas.
Enamus ettevõtjaid ju tahavad olla edukad
ja raha on sageli selle edukuse mõõdupuuks.
Samas võib see tekitada ahnust.
Kuidas te kaitsete end ahneks muutumise eest,
mis võib omakorda viia altkäemaksude ja korruptsioonini?
Esiteks, olles kristlased,
siis mina ja mu peamine äripartner alati palvetame,
usaldades kõik Jumala hoolde.
Nii et, kui midagi juhtub või ei juhtu,
me usume, et Jumal on lasknud sel niimoodi minna
ühel kindlal põhjusel.
Seetõttu ma võtan ka vabalt, sest ma tean, et küsimus pole minus.
Mõeldes, kus ma kord omadega olin, alustades tavatöötajana
ja kus ma olen täna,
siis see kõik on olnud Jumala töö.
Tema on mind nii kaugele toonud
ja nii ei pea ma ka muretsema, kuhu Ta mind viib.
Minu asi on vaid hoida kinni väärtustest ja printsiipidest,
mis on mind siia maani kandnud.
Mida te loodate veel saavutada?
Seda, et kui inimesed räägivad meie meediagrupist,
siis nad poleks hämmingus sellest, kui suur see on,
vaid sellest,
kuidas oleme selle kaudu muutnud aafriklaste nägemust iseendast.
Sest meie oleme need,
kes kontrollivad arusaama sellest, mida Aafrika endast kujutab.
Mu palve on, et jõuaksime punkti, kus inimesed näeksid,
et me meediaplatvorm on mänginud kasvõi väikestki osa
Aafrika reformatsioonis.
Andnud hääle neile, kel muidu pole häält
ja kel tavaliselt pole võimalik öelda midagi ja olla kuuldud.
Mu igatsus on, et Aafrika pöörduks tagasi Jumala poole
ja oleks see maa,
milleks Jumal on selle aegade algusest loonud.
Väga kasulik nõuanne Dumi poolt.
Peale pausi teeme juttu ühest Aafrika suurimast evangelistist,
nii et jääge meiega.
PÖÖRDEPUNKT
Te "Pöördepunkti" kogemus ei pea lõppema saate lõppemisega.
Järgige meid oma lemmik sotsiaalmeedia kanali kaudu.
PÖÖRDEPUNKT
Tere tulemast tagasi!
Dr Uma Upkai on reisinud üle maailma,
kuulutades evangeeliumi Jeesusest Kristusest.
Ta on pühendanud oma elu Jumala Sõna jagamisele
kõigile, kellega ta vähegi kokku puutub.
Samas kannab ta hoolt vaeste kogukondade vajaduste eest,
rajades sinna koole ja haiglaid.
Siin on tema inspireeriv lugu.
Isa, las rahvas mu paremal ja vasakul käel tõusta
ja las kõik nende vaenlased saada laiali löödud!
Saagu need laiali löödud!
Jumala vägi, liigu Jeesuse nimel!
Dr Uma Upkai teenistus on kasvanud 50 aasta jooksul.
Osadel tema evangeelsetel üritustel
on igapäevaselt osalenud üle miljoni inimese.
Olen reisinud üle kogu maailma, va Venemaal.
Olen aidanud smuugeldada Piibleid Hiinasse
ja pidanud seal ka väikesi teenistusi.
Olen osalenud suurüritustel Saksmaal
ja eripaigus üle maailma.
Uma oli üles kasvades mässumeelne laps.
Ta hakkas juba varakult jooma ja kanepit suitsetama.
Ta oli teismeline, kui ta isa suri, mistõttu ta läks onu juurde elama.
Seal aga koges ta pöördepunkti oma elus.
Onu kodupaika kolides toimusid seal suured krussaadid.
Jutlustaja ütles: "Siin on noori poisse, kes joovad ja suitsetavad."
Tõstsin oma käe ja ütlesin, et olen üks nendest,
mispeale ta kutsus mu altarile.
See on see, kuidas kohtusin Kristusega.
2 nädalat hiljem sain ka Püha Vaimuga ristitud.
Sellest ajast peale on Uma tegutsenud Püha Vaimu armust,
demonstreerides Jumala väge nii Nigeerias kui üle maailma.
Uma meenutab oma meeldejäävamaid krussaade.
Mul oli Lagoses kaasas 5000-liikmeline koor
ja 23 000-liikmeline palvetajate meeskond.
Rentisin 84 bussi,
millega inimestel oli võimalus tulla tasuta Lagose eripaigust
sinna krussaadile.
Krussaad ise aga kandis nime "Purskavad imed".
Maidugurisse minnes oli sealne politseiülem kuberneriks.
Ta palus mul väljakuulutatud teenistused tühistada,
kuna Boko Harami vennad oli otsustanud mu ära tappa.
Esimesel krussaadi õhtul
laulsin koos me meeskonna juhiga üht lihtsat laulu,
mispeale jalutud tõusid ratastoolidest ja hakkasid käima.
Teised jälle kukkusid Jumala väe ja võidmise all.
Uma on korraldanud tuhandeid evangeelseid üritusi,
kus Jumal saadab korda imesid nagu ennemuistsetel aegadel.
Ka on Jumal kasutanud Umat väga ebatavalistel viisidel.
Samas pole ta elu raskuste-vaba.
Kaks tema lastest uppusid samal ajal, kui ta oli kuulutamas.
Kes iganes tahab järgida Jeesust, peab salgama iseenda
ja võtma oma risti.
Kui oled seda teinud, oled kui surnu.
Sa ei esita mingeid küsimusi ega oota midagi,
vaid järgned Jumalale, kuhu iganes Ta sind juhib.
Sellises positsioonis olles pole sul millegi pärast muretseda
ja see on see, kus ma omadega olen.
Dr Umal on ka sõna igaühele, kes tahab olla kasutatud Jumala poolt.
Te peate kahanema ja laskma Kristusel kasvada.
Te ei peaks ehitama mitte enda riiki, vaid jumalariiki.
Peate õppima tundma Jumalat rohkem ja isiklikumal tasandil.
Tundma Teda nii oma kogemuste, reaalsuse kui elu enda kaudu.
Mulle nii meeldib, mida ta ütles -
las see, mida teete, olla Jumala auks ja mitte inimeste aplausi kogemiseks.
Aamen!
Peale pausi liitub minuga hiphop artist Tedashii,
nii et jääge meiega,
sest te ei taha sellest intervjuust ilma jääda!
PÖÖRDEPUNKT
"Õnnis on mees, kes peab vastu kiusatuses,
sest kui ta on läbi katsutud,
siis ta saab pärjaks elu,
mille Issand on tõotanud neile,
kes teda armastavad."
PÖÖRDEPUNKT
Hiphop artist Tedashii sai tuntuks 2009. aastal
ja on sellest ajast saati olnud edetabelite tipus.
Täna on meil võimalus temaga tuttavaks saada.
Tervitagem Tadashii't!
Suur tänu tulemast! - Suur tänu kutsumast!
Tunnen end su seltsis palju turvalisemalt. - Kindel?
Sest sa oled turske vend. - Jaa, jaa, jaa.
Ja tead, mis? Su fänne jagub kõikjale!
Jagan ehk mõningaid nende saladusi?
Need kristlastest hiphopi armastajad...
Neid peab kaikaga sust' eemale hoidma.
Samas sa ei alustanud hiphopi vallas.
Su pereliinis jooksevad läbi hoopis sõjaväelased ja sportlased
ja su enda igatsuseks oli tegeleda millegagi,
mis on USA's väga populaarne ja milleks on pesapall.
Mis siis juhtus, et sa ei läinud seda teed?
Olin oma pere must lammas.
Mul oli üles kasvades
kunstilises mõttes mitmeid väljundeid.
Mängisin erinevaid pille, kirjutasin, rääkisin lugusid, näitlesin jne.
Usun, et ema meelest oli see hea viis tutvustada mulle maailma,
samas kui ta lootis siiski,
et tulen mingi hetk mõistusele ja omandan kõrghariduse,
saan hea töö, mis kestab 9.00-17.00, maksan arveid
ja elan normaalset elu.
Nii oli see üsna naljakas, kui helistasin ja teatasin talle,
et hakkan tõenäoliselt hoopis räppima.
Ta küsis: "Mida see räppima veel tähendab?"
Ütlesin, et hakkan räppariks ja teen hiphoppi.
Ta küsis, et kas peale tööd?
Et mis tööd ma nagu raha teenimise eesmärgil teen?
Ütlesin, et ärgu ta muretsegu!
- Kõlab nagu korralik Nigeeria lapsevanem.
Täitsa võimalik.
Kuid ta tahtis olla kindel, et teeksin midagi,
mis tooks mulle ja mu perele ka leiva lauale.
Ütlesin, et usaldagu mind, kuna usun, et teen seda.
Ja nii ka läks.
Ma tahtsin ka muusikaga tegeleda,
aga mu ema, kes oli laulja ja saatejuht,
ütles mulle: "Mis muusikast sa räägid?
Mine hangi endale korralik haridus!"
Nii et ma läksin ärijuhtimist õppima.
Oled rääkinud sellest, kuidas end sportlasena vigastasid,
aga kuidas hiljem nägid, et Jumal pööras sellegi heaks.
Räägi sellest veidi lähemalt.
Mängisin ülikoolis käies pesapalli, mille käigus sain vigastada.
Samas polnud ma ise sellest vigastusest teadlik
ja see muutis olukorra raskemaks, sest seda saanuks muidu vältida.
Mul on skolioos, nii et mu selgroog on 3'st kohast kõver
ja näeb arsti sõnul S-kujuline välja.
Nii olin ka ise sellest üllatunud.
Mu süda oli murtud, sest sain füüsiliselt viga
ja ma ei saanud enam mängida mängu, mida armastasin.
Samas pidanuks õpingute jätkamiseks mängima,
et saada stipendiumi.
Samas polnud see enam võimalik.
Nii pidin oma plaanid ümber mängima.
Olles keset oma elu madalseisu,
hakkasin korraga räppima ja sõnu riimi seadma.
Kui Malcolm Gladwell'i 10 000 tunni reegel paika peab,
tulid minu 10 000 tundi kokku läbi mu vigastuse ja taastumise.
See vigastus andis sulle aega õppida värsse seadma,
millest omakorda sai vahend,
mille kaudu Jumal on puudutanud väga paljusid elusid.
Olen kuulnud su pöördumise lugu ja mehest, kes sinuga vestles.
Kuid mind huvitaks see su esimene esinemine,
kus esitasid laulu:
"Kas oled juba täna valmis käima ühte teed koos Jeesusega?"
Kust sa sellest tead?
See oli su esimene...
See oli mu esimene avalik esinemine räpis üldse.
Millest selline pikk pealkiri?
Ma tahaks hoopis teada,
millest selline hukkamõistev suhtumine?
Milleks tümitada klassikat, mille kirjutasin?
Usu mind, see oli tegelikult piinlik.
Mu sõber, kes mu Jumala juurde juhtis,
ütles ka: "Sa muudkui sead oma ühikatoas värsse.
Kuidas oleks, kui paneksid ka midagi kirja.
Nii saaksid ka minna ülikooli talendisaatesse
ja selle seal ette kanda."
Ütlesin, et minuga on kõik hästi ja ma ei kavatse seda teha.
Mõtlesin oma 19-aastase ajuga,
et Jeesusest räppides endale küll pruuti ei leia.
Ja kuna tahtsin endale pruuti leida, ei tahtnud ka avalikult räppida.
Aga sõber veenis mind seda siiski tegema
ja seda me ka tegime.
Laulu pealkiri oli:
"Kas oled juba täna valmis käima ühte teed koos Jeesusega?"
Samas vaata kui palju aastaid hiljem me seda endiselt mäletame!
Tõsiselt kurb. Ei hakka valetamagi. See ei avalda mulle üldse muljet.
Mäletad seda selleks, et minu üle nalja heita,
nii et see pole see.
Seal konkursil osales 8 inimest
ja me saime 7. koha, nii et me ei jäänud viimasteks.
See on suur pluss.
Ma küll kaotasin, aga ei jäänud samas viimaseks.
Kui see aga läbi sai, tuli nii mõnigi ütlema,
et selleks, et teha seda, mida ma olin just äsja teinud,
peab ikka küll täiega Jeesust armastama.
Muide, üks tuntumaid räppareid Euroopas,
kes on võitnud rohkem auhindu, kui ükski teine gospelartist Inglismaal,
on Guvna B - minu väikevend.
Ta ütles sind kirjeldades: "Tadashii on laval paras energiapall."
Ühtlasi ütles ta, et sul on võime
muuta evangeeliumi sõnum ajakohaseks tänasele kuulajaskonnale
Nii et sul pole ju tegelikult halvasti läinud.
Ei ole vist tõesti.
Aitäh Guvna-B tagasiside eest! Hindan seda väga.
Ta on tore mees.
Oleme küll vaid korra kohtunud,
aga olen hoidnud ta elul ja karjääril silma peal.
Ta on tore mees, nii et aitäh ta tagasiside eest!
Samas pole mitte kõik läinud plaanipäraselt,
nagu see vigastuse teemagi.
Nii kaotasid sa näiteks oma poja, mis oli suur raputus su elus.
Räägi lühidalt, kuhu peale seda omadega jõudsid
ja kas kõik on siiski hästi lahenenud?
Jah, mina ja mu naine
kaotasime mõni aasta tagasi oma poja Chase'i, kes oli 1-aastane.
See lõikas mu täielikult kõigest läbi.
Elades kristlase elu, mõtled tihti,
et elad kui kuningas ja kõik toimib sinu tahte kohaselt
ning sa saadad korda suuri asju.
Ja eks seda peabki tegema.
See on, mida paljud jumalasulased meile räägivad. - Just.
Siis aga loed oma Piiblit ja näed seal hoopis midagi muud.
Nii Jeesuse kui Tema järgijate elus.
Nii et, kui seda uudist kuulsin, rappus kogu mu maailm kõige täiega.
Nii mina kui mu naine käisime aastaid nõustamisel.
Olin eemal nii muusikast kui reisimisest
ja võitlesin eluterve elu eest.
Sekka jälle nõustamist.
Täna olen kohas, kus ühtpidi ikka kogen seda kõike -
see pole mind maha jätnud.
Poja kaotus on igapäevaselt kogetav.
Küll aga olen jõudnud punkti, kus usun ja usaldan, et Jumal on hea
ja Ta teeb head.
Meil on veel pool minutit jäänud.
Ütle midagi kellelegi, kes on kogenud sarnast kaotust
ega suuda uskuda, kuidas hea Jumal lasi millelgi sellisel sündida.
Ja kes samas on hakanud kahtlema Jumala evangeeliumis.
Ütle neile midagi, et neid julgustada.
Elu reaalsus on see, et me kõik kogeme erinevaid võitlusi.
Kuid keset seda reaalsust peab meeles pidama,
et me suhe Jumalaga on ehe
ja et Jumal on hea ning teeb head.
Olen õppinud seda oma kogemusest,
et kannatused pole maailmas mitte Jumala, vaid saatana tõttu.
Usun, et Saatan on põhjus,
miks Iiob kannatas või miks Jeesus pidi minema ristile.
Saatana kaudu tuli patt maailma
ja inimese reaktsioon sellele nagu see oli, põhjustas kannatusi.
Samas usun, et sellest hoolimata Jumal on hea ja teeb head.
Nii et, kes iganes selles kahtleb, mõelge taas evangeeliumi tõele.
Sellele, kui me olime eksinud ja lootusetud,
ja Jumal tuli me juurde.
Me olime kadunud, aga Tema otsis meid üles.
Nii et Jumal on hea ja Ta teeb head.
Suur tänu, Tadashii!
Parim viis tänase saate lõpetamiseks
on näidata teile Tadashii värskeimat videot.
Kõike head ja olge õnnistatud!
Tõlge: Anne-Ly Raukas